ЕА Қырҭтәыла алхрақәа рымҩаԥгараан европатәи астандартқәа аларҵәаразы аԥара азоунажьуеит
© Sputnik / Vladimir FedorenkoЗдание Совета Европы в Страсбурге
© Sputnik / Vladimir Fedorenko/
Ауснагӡатәқәа мҩаԥгахоит 2023 шықәса нҵәаанӡа, иааиуа ахадеи апарламенти рахь алхрақәа Қырҭтәыла иазгәаҭоуп 2024 шықәсазы.
АҞӘА, ажьырныҳәа 2 - Sputnik. Европа Ахеилак Қырҭтәыла алхрақәа рымҩаԥгараан европатәи астандартқәа аларҵәаразы аԥара азоунажьуеит, абри атәы аанацҳауеит RT.
Апрограмма нагӡахоит 2023 шықәсазы, алхрақәа мҩаԥгахоит 2024 шықәсазы.
ЕА аҟазауаа рыцырхрааны "Қырҭтәыла иаарту, ииашоу алхрақәа рымҩаԥгареи алхратә ԥышәеи" апроект нарыгӡоит.
Апроект иақәхарџьхоит- 800 нызқь евро.
Урҭ рҟынтәи 55 нызқь евро атендер иаиааиз иҭахоит, уи алхрақәа ирыдҳәалоу алхратә кампаниа аԥаразоужьра, иԥаршеиу аинформациа аҿагылара, аимакқәа реилыргара атемақәа рыла атренингқәа мҩаԥигоит.
Москватәи аҳәынҭқарратә университет аҟны иаԥҵоу Франклин Рузвельт ихьӡ зху ЕАА аҭҵааразы Афонд аиҳабы Иури Рогулиов игәаанагарала, Европа Ахеилак ари апроект ала ихьыԥшым аҳәынҭқарра алхратә система аҽаланагалоит ҳәа иршьароуп. Иахьатәи аамҭазы Қырҭәыла даҽа дгыларак ауп иаҭахәу иҳәеит иара.